Jover Laurio

Si Maria Josephina Vergina Laurio na mas kilala bilang Jover Laurio ay isang sikat na blogger. Siya ang may-akda ng kontrobersiyal na blogsite na Pinoy Ako Blog. Nakilala siya nang maitampok at mailathala sa mga pahayagan ang kaniyang mga pagtuligsa sa diumano ay palpak na pamamahala ng ika-16 Pangulo ng Pilipinas Rodrigo Roa Duterte. Kinilala at pinarangalan si Laurio bilang Filipino of the Year noong taong 2017 ng pahayagang Philippine Daily Inquirer.

Kilala rin si Jover Laurio bilang tagasuporta ni bise presidente Leni Robredo. Noong 23 Abril 2021  ay pinasimunuan nito ang paglunsad ng National Lugaw Day bilang paggunita sa ika-56 kaarawan ng ikalawang pangulo.

Aklat
Noong 2018, nailathala ang aklat ni Jover Laurio na pinamagatang Resibo. Naglalaman ito ng kompilasyon ng kaniyang mga blog post galing sa kaniyang blogsite.

Mga Kontrobersiya

Sa isang pahayag, inamin ng aktres na si Kris Aquino na kabilang si Jover Laurio sa mga taong kanilang inarkila upang ipagtanggol ang kaniyang kapatid na si dating presidente Noynoy Aquino laban sa mga trolls sa social media.

Mga Eksternal na Links
 https://twitter.com/pinoyakoblog – opisyal at beripikadong account ni Jover Laurio sa Twitter

Mga Sanggunian